**Langkah seterusnya untuk Malaysia: 'meninggalkan tiada siapa di belakang' dalam mengecapi hak kepada air dan sanitasi**

KUALA LUMPUR (27 November 2018) - Pakar hak asasi manusia PBB menggesa Kerajaan Malaysia supaya "meninggalkan tiada siapa di belakang" dan teliti dalam mengurangkan jurang kesaksamaan dalam akses kepada perkhidmatan air dan sanitasi.

"Prestasi Malaysia dalam bidang air dan sanitasi sangat baik, dengan angka-angka yang cemerlang mengisyaratkan liputan perkhidmatan air dan sanitasi yang hampir sejagat, khususnya untuk kawasan bandar, dan dalam hal ini saya ingin memuji Malaysia," kata Heller selepas lawatan beliau.

"Langkah seterusnya bagi Malaysia adalah untuk memberi tumpuan kepada mereka yang berada di luar radar dan di luar liputan ini. Saya ingin tekankan bahawa semua penduduk di Malaysia berhak untuk mendapat akses kepada air dan sanitasi tanpa sebarang bentuk diskriminasi’, katanya.

Sesetengah orang telah disisihkan daripada mendapat akses kerana mereka terdedah dari segi ekonomi, atau tinggal di penempatan tidak formal, kawasan luar bandar atau kawasan-kawasan tertentu.

"Apabila orang tidak berdokumen, tidak mempunyai kerakyatan atau dalam keadaan yang tidak teratur atau tidak patuh gender *(gender non-conforming)*, pola diskriminasi dalam akses kepada perkhidmatan juga berlaku", kata Heller, yang merupakan Pelapor Khas mengenai hak asasi manusia untuk air minum yang selamat dan sanitasi.

Heller menekankan bahawa penyertaan semua kumpulan masyarakat melalui lensa hak asasi manusia adalah kunci untuk menyediakan akses yang saksama kepada air dan sanitasi tanpa diskriminasi. Ini adalah selaras dengan prinsip dasar ‘meninggalkan tiada siapa di belakang', yang jelas sebulu dengan beberapa komitmen Kerajaan Malaysia, termasuklah janji kerajaan kini dalam manifestonya dan Rancangan Pembangunan Ke-11.

"Satu lagi cara untuk mengatakan 'meninggalkan tiada siapa di belakang’ adalah untuk mendapatkan 'penyertaan semua orang’ dan untuk dapat mengikuti bagaimana matlamat-matlamat dan sasaran-sasaran Pembangunan Lestari dipenuhi, terutamanya bagi mereka yang tidak wujud dalam tinjauan-tinjauan nasional atau mereka yang sering dilupakan dan diabaikan”, kata Pelapor Khas itu.

Untuk merapatkan jurang-jurang ini dan memenuhi janji untuk menjadikan rekod hak asasi manusia Malaysia dihormati di seluruh dunia, pihak Kerajaan mesti tahu siapa yang ketinggalan dan memberikan tumpuan kepada kumpulan-kumpulan yang terabai dalam rangka kerja institusi dan dasar sektor air dan sanitasi. "Satu tugas awal adalah untuk memantau dan mengenal pasti orang-orang yang tertinggal dan tidak mampu dicapai perkhidmatan. Ianya logik kepada saya bahawa tidak ada Kerajaan yang boleh membuat dasar yang mencukupi jika tiada maklumat mengenainya. Ringkasnya, tidak ada polisi yang mencukupi mengenai apa yang kita tidak tahu," kata Heller.

Heller menzahirkan kebimbangan mengenai hak kepada air dan sanitasi orang yang terjejas oleh empangan-empangan berskala besar dan projek mega lain.

“Terdapat kebimbangan hak asasi manusia berkaitan dengan air dan sanitasi di pelbagai peringkat projek-projek mega seperti empangan-empangan berskala besar, dari peringkat perancangan, kelulusan, pembinaan serta operasi jangka pendek dan jangka panjangya. Saya menggesa Kerajaan untuk melaksanakan penilaian kesan hak asasi manusia di setiap peringkat, dengan penyertaan bermakna mereka yang terlibat dan dengan proses yang telus, mempermudahkan akses kepada maklumat," katanya.

Heller akan mengemukakan satu laporan kepada Perhimpunan Agung PBB pada tahun 2019 yang bertumpukan kepada kesan projek-projek mega mengenai hak asasi manusia kepada air minuman selamat dan sanitasi -- satu isu penting yang berkaitan dengan akses kepada air untuk penduduk Malaysia.

Beliau juga menzahirkan kebimbangan mengenai peristiwa mutahir di negara ini: "Pengumuman Kerajaan Malaysia untuk tidak meratifikasi Konvensyen Antarabangsa mengenai Penghapusan Segala Bentuk Diskriminasi Kaum (ICERD) adalah satu langkah yang kurang baik dan yang terbalik beralih semakin jauh daripada komitmen Kerajaan".

Semasa kunjungan selama dua minggu beliau, Heller bertemu dengan wakil-wakil kerajaan pusat dan tempatan dan ahli-ahli organisasi masyarakat sivil dan telah bercakap dengan individu-individu yang tinggal di kawasan luar bandar dan bandar, termasuklah kumpulan-kumpulan orang asal. Beliau telah melawat Gua Musang, Kota Kinabalu, Kuala Lumpur, Miri, Putrajaya dan Sandakan.

Pelapor Khas itu akan mengemukakan laporan penuh penemuan dan cadangan beliau kepada Majlis Hak Asasi Manusia pada September 2019. Heller akan terus mengkaji lagi bagaimana Malaysia telah maju dari segi hak asasi manusia untuk air dan sanitasi.

TAMAT

*Encik Léo Heller (Brazil) adalah Pelapor Khas mengenai hak asasi manusia kepada air minuman yang selamat dan sanitasi, yang dilantik pada November 2014. Beliau adalah seorang penyelidik di Yayasan Oswaldo Cruz di Brazil dan sebelum ini merupakan seorang Profesor Jabatan Kejuruteraan Sanitari dan Alam Sekitar di Universiti Federal Minas Gerais, Brazil dari tahun 1990 hingga 2014. Ketahui lebih lanjut:* [*http://www.ohchr.org/SRwaterandsanitation*](http://www.ohchr.org/SRwaterandsanitation)

*Ikuti Pelapor Khas di* [*Twitter*](https://twitter.com/srwatsan?lang=en)[*Facebook*](https://web.facebook.com/SRWatSan/) *dan* [*Instagram*](https://www.instagram.com/unsrwatsan/?hl=en)

*Pelapor Khas adalah sebahagian daripada apa yang dikenali sebagai Prosedur Khas Majlis Hak Asasi Manusia. Prosedur Khas, badan terbesar pakar-pakar bebas dalam sistem Hak Asasi Manusia PBB, adalah nama umum mekanisme mencari dan memantau fakta secara bebas yang menangani sama ada situasi negara atau isu tematik di seluruh dunia. Pakar-Pakar Prosedur Khas bekerja secara sukarela; mereka bukan kakitangan PBB dan tidak menerima gaji untuk kerja mereka. Mereka bebas dari mana-mana kerajaan atau organisasi dan berkhidmat dalam kapasiti individu mereka.*

*Hak Asasi Manusia PBB, Negara Malaysia –* [*Malaysia*](https://www.ohchr.org/EN/Countries/AsiaRegion/Pages/MYIndex.aspx)

*Untuk maklumat lanjut dan permintaan daripada pihak media, sila hubungi:*

*Semasa misi: Cik Ahreum Lee +41 79 201 0119 /* [*ahreumlee@ohchr.org*](mailto:ahreumlee@ohchr.org)

*Untuk pertanyaan media yang berkaitan dengan pakar-pakar bebas PBB yang lain sila hubungi:*

*Encik Jeremy Laurence, Hak Asasi Manusia PBB - Unit Media (+41 22 917 9383 /* [*jlaurence@ohchr.org*](mailto:jlaurence@ohchr.org)*)*

*Tahun ini, 2018, adalah ulang tahun ke-70 Deklarasi Hak Asasi Manusia Sejagat, yang diguna pakai oleh PBB sejak 10 Disember 1948. Deklarasi Sejagat ini – memecahkan rekod dunia apabila diterjemahkan ke dalam 500 bahasa – berakar umbikan prinsip "semua manusia dilahirkan bebas dan sama rata dari segi dengan maruah dan hak." Ia kekal relevan kepada semua orang, setiap hari. Untuk menghormati ulang tahun ke-70 dokumen yang sangat berpengaruh ini, dan untuk mencegah prinsip-prinsip pentingnya terhakis, kami mendesak orang di mana-mana sahaja untuk Kekal Mempertahankan Hak Asasi Manusia:* [*www.standup4humanrights.org*](http://www.standup4humanrights.org)*.*